ฐปนัท สัตยานุรักษ์

ฐปนัท สัตยานุรักษ์ (ชื่อเล่น: จอร์จ) เป็นนักแสดง นายแบบ พิธีกร และศิลปินนักร้องชาวไทย มีผลงานที่โดดเด่นในด้านผลงานละครเวทีคือ แม่เบี้ย The Art Erotic Musical ด้านวงการเพลงคือ ซิงเกิ้ล "ยังรอ" และในปี 2562 กับโปรเจกต์พิเศษซิงเกิ้ล "ไม่ได้เจ้าชู้(แค่มีเมตตา)" ที่ร่วมฟีชเชอร์ริ่งโดย แต้งกิ้ว กามิกาเซ่ ด้านละครที่สร้างชื่อเช่น ละครเรื่อง นางฟ้ากับมาเฟีย, มาเฟียตาหวาน , เพลิงพระนาง  เป็นต้น

**ประวัติ**
ฐปนัท สัตยานุรักษ์ เกิดเมื่อวันที่ 5 มกราคม 2530 เป็นนักแสดง, นายแบบ, พิธีกร และศิลปินชาวไทย มีพี่น้อง 2 คน โดยเป็นน้องชายคนเล็ก จบการศึกษาระดับประถมศึกษาและมัธยมศึกษาจาก โรงเรียนมงฟอร์ตวิทยาลัย ระดับปริญญาตรีจากคณะอุตสาหกรรมการเกษตร สาขาออกแบบผลิตภัณฑ์ มหาวิทยาลัยเชียงใหม่ ระดับปริญญาโทจากคณะภาษาและการสื่อสาร สาขาภาษาอังกฤษเพื่อการพัฒนาอาชีพ สถาบันบัณฑิตพัฒนบริหารศาสตร์  เริ่มเข้าสู่วงการบันเทิงจากเวทีประกวดประจำภาคเหนือจากโครงการ Levis 501 Man Search ปี 2010 และชนะเลิศจากแคมเปญ Levis Live The Dream On The Road ปี 2011 หลังจากนั้นได้เป็นนักแสดงในสังกัด กันตนา  มีผลงานสร้างชื่อเช่น ละครเรื่อง มาเฟียตาหวาน รับบทพระเอกของเรื่อง ละครเรื่อง เพลิงพระนาง รับบทเป็นเจ้าปะแดง ละครเรื่อง ชาติลำชี รับบทเป็นพันเอกนภา   ละครเรื่อง  เด็กเสเพล รับบทผู้กองกรรชัย  ละครเรื่อง สมบัติมหาเฮง  รับบทเป็นหัวหน้าภูมิธรรม  ละครเรื่อง ทางเสือผ่าน ทางช่อง 7 และยังมีละครที่กำลังถ่ายทำและรอออกอากาศ เช่น รักร้ายสายลับ, ผีตาโขน  เป็นต้น  และได้รับโอกาสให้เป็นแบรนด์แอมบาสเดอร์และพรีเซนเตอร์ของสำนักงานปลัดกระทรวงกลาโหม ในโครงการจิตสำนึกรักเมืองไทยปี 11 (2562) และปี 12 (2563) และในปี 2563 กับบทบาทหน้าที่ครั้งใหม่กับการเป็นผู้ประกาศข่าวบันเทิง ในรายการ Apop tonight ทาง อมรินทร์ทีวี เอชดี ช่อง 34

**ชีวิตส่วนตัว**
ฐปนัท สัตยานุรักษ์ มีภรรยาแล้ว และ ฐปนัท มีบุตรชาย 1 คน ชื่อ สิรวิชณ์ สัตยานุรักษ์ ชื่อเล่น พีเจ

**ผลงาน**

**ละครโทรทัศน์**

**ภาพยนตร์**

**ซีรีส์ ละครสั้น**

**มิวสิควิดิโอ**

**นักร้อง-ศิลปิน**
 เพลง ยังรอ  / จอร์จ ฐปนัท  (กันยายน 2559)- เพลง กึ้ดเติง / จอร์จ ฐปนัท  (มีนาคม 2560)- เพลง คนโสด / จอร์จ ฐปนัท  (เมษายน 2561)- เพลง ไม่ได้เจ้าชู้ (แค่มีเมตตา) / จอร์จ ฐปนัท  (กุมภาพันธ์ 2562)

**ละครเวที**
 "แม่เบี้ย The Art Erotic Musical " ( เริ่มแสดง วันศุกร์ที่ 28 กันยายน ถึง วันอาทิตย์ที่ 14 ตุลาคม 2555 )- "ซดดด...สดใช่ป๊ะ! 3" ละครไม่มีบท เล่นซดดด... สด ไม่มีเตี๊ยม! ( เริ่มแสดง 15-16-17 และ 22-23-24 กุมภาพันธ์ 2556 )- แสง สี เสียง ชุด "มนต์มหัศจรรย์แห่งล้านนา" รับบทพญามังราย ในงานพลศึกษาเกมส์ ครั้งที่ 44 จังหวัดเชียงใหม่

**พิธีกร , ผู้ประกาศ**
 "เรื่องจริงผ่านจอ" ช่วง "คนดีสร้างสุข" พฤหัสบดี  เวลา 23.10 น. ทางช่อง 7- "เรื่องจริงผ่านจอวันหยุด" วันหยุดนักขัตฤกษ์  เวลา 11.00 น. ทางช่อง 7 HD- "APOP tonight" เสาร์-อาทิตย์   เวลา 23.00 น. ทางอมรินทร์ทีวีเอชดี ช่อง 34- "APOP บันเทิง"   จันทร์-พฤหัสบดี เวลา 19.20 น. ทางอมรินทร์ทีวีเอชดี ช่อง 34- "APOP today"   จันทร์-พฤหัสบดี เวลา 18.00 น. ทางอมรินทร์ทีวีเอชดี ช่อง 34- "เกษตรกรยิ้ม"   จันทร์-พุธ เวลา 15.10 น. ทางอมรินทร์ทีวีเอชดี ช่อง 34

**รางวัล**
 ค.ศ. 2010 - ชนะเลิศประจำภาคเหนือ Levi's® 501® Man Search- ค.ศ. 2011 - ชนะเลิศ "Levi's® Live The Dream - On The Road"- ค.ศ. 2017 - รางวัลบุคคลดีเด่น สาขาศิลปิน-นักแสดงผู้ทำประโยชน์เพื่อสังคม จากหนังสือพิมพ์ตลาดวิเคราะห์ (IN TV Award 2017)- ค.ศ. 2018 - รางวัลสยามคเณศวร ประจำปี ๒๕๖๑ สาขานักแสดงผู้ทำคุณประโยชน์ต่อสังคมตัวอย่าง- ค.ศ. 2018 - โล่ประกาศเกียรติคุณโครงการจิตสำนึกรักเมืองไทยปีที่ 10 สำนักงานปลัดกระทรวงกลาโหม โดยสำนักงานเลขานุการสำนักงานปลัดกระทรวงกลาโหม- ค.ศ. 2019 - รางวัลสตาร์วาไรตี้อวอร์ส 2019 สาขาดารานักแสดงผู้ทำคุณประโยชน์ต่อสังคมดีเด่น- ค.ศ. 2019 - โล่ประกาศเกียรติคุณโครงการจิตสำนึกรักเมืองไทยปีที่ 11 ในฐานะพรีเซนเตอร์โครงการ สำนักงานปลัดกระทรวงกลาโหม โดยสำนักงานเลขานุการสำนักงานปลัดกระทรวงกลาโหม

**อ้างอิง**

**แหล่งข้อมูลอื่น**
   Facebook
หมวดหมู่:นักแสดงชายชาวไทย
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:บุคคลจากคณะอุตสาหกรรมเกษตร มหาวิทยาลัยเชียงใหม่
หมวดหมู่:นายแบบไทย
หมวดหมู่:นักร้องชายชาวไทย